คำตอบ : เมื่อพบว่ามีพัสดุที่อยู่ในความรับผิดชอบหรือพัสดุที่ใช้งานอยู่ชำรุดไม่สามารถใช้งานต่อไปได้  หน่วยงานสามารถแจ้งขออนุมัติจำหน่ายพัสดุได้ผ่านส่วนพัสดุ เพื่อให้เป็นไปตามระเบียบกระทรวงการคลังว่าด้วยการจัดซื้อจัดจ้างและบริหารพัสดุภาครัฐ พ.ศ.2560  ข้อ 215 และ 216 และ 219 เมื่อได้รับอนุมัติจากมหาวิทยาลัยแล้ว ส่วนพัสดุจะได้ตัดรายการพัสดุนั้นออกจากทะเบียนทรัพย์สิน  แต่หากหน่วยงานทิ้งซากพัสดุโดยไม่ได้รับอนุมัติจากมหาวิทยาลัย รายการพัสดุจะยังคงปรากฏอยู่ในทะเบียนทรัพย์สิน และเมื่อมีการตรวจสอบพัสดุประจำปีจะเกิดปัญหาพัสดุสูญหายได้ ทั้งนี้ สำหรับการดำเนินการจำหน่ายพัสดุสามารถดำเนินการผ่านช่องทางดังนี้ 1. เข้าสู่ระบบ   https://asset.wu.ac.th/login หรือ  Intranet > ระบบสารสนเทศ > งานสนับสนุนการดำเนินงาน > ระบบบริหารจัดการพัสดุ  2. Login  เข้าระบบด้วย Email ของมหาวิทยาลัย 3. เลือกเมนู “งานจำหน่ายพัสดุ”  เลือก “เพิ่มรายการจำหน่ายพัสดุ” ดำเนินการตามคู่มือการใช้งานและขั้นตอนการส่งเอกสารมายังส่วนพัสดุ (หนังสือเวียน เลขที่ อว 75 04 06 02/838  ลงวันที่  14  มีนาคม  2565)